Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1318

4. évfolyam Fejlesztési feladatok Akusztikai alapismeretek – a szonogram – hangjelenségek frekvenciaspektrumának elemzése – a szinuszhullám, a harmonikus hang, az inharmonikus hang és a zaj – az amplitúdó burkológörbe – pszichoakusztikai paradoxonok Hallásképzés – integrált hangzás, differenciált hangzás – térkitöltõ hangzás, közeli hangzás, távoli hangzás – sima felületû hangzás, érdes felületû hangzás – spektrumsávok középfrekvenciájának és sávszélességének felismerése – felfutási és lecsengési idõk felismerése – impulzusok követési sebességének meghatározása – idõben változó spektrummozgások megfigyelése – a tér paramétereinek megfigyelése Zenehallgatás – popzenei hangfelvételek megfigyelése, a ‘60–as, 70–es, ‘80–as, ‘90–es évek hangzásvilágának összehasonlítása – elektronikus hangzások elemzése, kategorizálása – elektroakusztikus zenei mûvek hangkészletének elemzése, kategorizálása Kreatív gyakorlatok – zenei játékok akusztikus és elektronikus hangok egyidejû használatával Ajánlott tananyag Sáry László: Kreatív zenei gyakorlatok a Zeneakadémia és a Janus Pannonius Egyetem hangszínkutatási példatára szintetizátorok, szoftverek kézikönyvei Követelmény Ismerje fel hallás után az alapvetõ hangszínosztályokat. Legyen képes azonos, zenekarra írott zenemûrõl készült hangfelvételek között különbséget tenni, s a hallott különbségeket megnevezni. Tudjon különféle karakterû hangzásokat jellemezni, ismérveik alapján a megfelelõ osztályokba besorolni. Legyen képes közhasználatú hangszíneket, hangkaraktereket hangforrásuk szerint megnevezni. Legyen képes hangjelenségek rezgésképét és frekvenciaspektrumát elemezni. Ismerje legalább 5 elektroakusztikus zenei mû hangkészletét. Ismerjen legalább 3 instrumentális szintézist alkalmazó zenemûvet. Legyen képes megszerzett ismeretei alapján zenemûveket elemezni. Év végi vizsga ajánlott anyaga – felmérés írásban és szóban: – Hallás alapján elemezzen egy elektroakusztikus zenei mûvet. Követelmények a program elvégzése után A tanuló ismerje – a legáltalánosabb hangzási tulajdonságokat (hangszín, hangmagasság, hangzáserõsség, hangzási felület, térbeli megjelenés), – a hangjelenségek alapvetõ fizikai paramétereit (frekvencia, amplitúdó, spektrum), – a fizikai paraméterek és a hangzási sajátságok közti alapvetõ összefüggéseket, – a hangjelenségek osztályozását fizikai jellemzõik szerint. A tanuló ismerje fel hallás után az alábbi alapvetõ hangszínosztályokat: – harmonikus hangzások, enharmonikus hangzások, zajok, – gyors felfutású hangok, lassú felfutású hangok, kitartott hangok, impulzusszerû, rövid hangok, gyors lecsengésû hangok, lassú lecsengésû hangok, – statikus hangzások, az idõben változó spektrumú hangzások, – pontszerû hangzások, a teret kitöltõ hangzások, közeli hangzások, távoli hangzások. Legyen képes – felismerni és memorizálni különbözõ hangszíneket, – különféle karakterû hangzásokat jellemezni, ismérveik alapján a megfelelõ osztályokba besorolni, – rezgésjelenségek fizikai adatai alapján hangminõségre következtetni, – hangjelenségek hangzási sajátságai alapján fizikai jellemzõkre következtetni, – a hang fizikai paraméterváltozásaihoz hozzárendelni a megfelelõ hangszínváltozásokat, – megszerzett ismeretei alapján zenemûveket elemezni. Rendelkezzék – a számítógépes zene új hangzásaira is nyitott, sokoldalúan kimûvelt hallással, – megfelelõ jártassággal a kortárs zeneirodalomban felhasznált, új hangzások területén, – hangfelvételek minõségének megítéléséhez szükséges kritikai érzékkel. A tananyag feldolgozásához szükséges kötelezõ (minimális) taneszközök A tantárgyat tágas, lehetõleg hangszigetelt tanteremben oktassuk, ahol a gyermekek szabadon tudnak mozogni, felfedezni hangzó környezetüket. Ütõhangszerek, népi és „egzotikus” hangkeltõ eszközök. Audiólejátszó, erõsítõ, 2 hangfal, 2 db nagy érzékenységû kondenzátor mikrofon, számítógép, szintetizátor, mintavevõ és effektprocesszor. A számítógépnek alkalmasnak kell lennie hangelemzõ és –editáló, valamint MIDI–vezérlõ programok futtatására. A szintetizátor esetében kritérium, hogy hangszínei szerkeszthetõek, változtathatóak legyenek. SZOLFÉZS KÖTELEZÕ A szolfézsnak, mint kötelezõ tantárgynak két elõképzõ és négy alapfokú évfolyama van, követelményei megegyeznek a szolfézs tantárgy azonos évfolyamainak követelményeivel. Az elõképzõ évfolyamok elvégzése nem kötelezõ. A 4. évfolyam végén alapvizsga tehetõ. A szolfézstanítás – a hangszertanítással szerves egységben – a zene megszerettetését, megértését, valamint a késõbbi öntevékeny muzsikálás és zenehallgatás iránti igény kialakulását kívánja megalapozni. A zenemûvek élményt nyújtó megismerésén és megértésén túl a tantárgy sajátosságából adódóan a hangsúly a tanítás folyamatában a zenei ismeretek elsajátíttatására, a képesség– és készségfejlesztésre, a kreativitás és a tudás alkalmazásának kimunkálására kerül. A végsõ cél a globális zenei látásmód és gondolkozás alapjainak kialakítása, elindítása az alapfokú szolfézstanításban is: „A tanuló, hallja, amit lát és lássa, amit hall!” (Kodály Zoltán) A tantervi program e cél elérését kívánja segíteni azzal, hogy az általános zenei képességek fejlesztését és a zenei alapismeretek elsajátítását pedagógiai folyamattá szervezi. Külön figyelmet fordít arra, hogy e tevékenység gazdagítsa a tanulót a zene megszólaltatásának és befogadásának örömével. A szolfézstanítás célja, feladata: A tanulók zenei készségeinek kimûvelése, képességeik fejlesztése és ismereteik bõvítése az alábbi területeken: – belsõ hallás – ritmus–metrum, – tiszta intonáció, – tájékozódás a magassági viszonyokban (relációk, hangközök), – dallamhallás, – többszólamúság – harmóniaazonosítás – zenei olvasás – írás, – zenei szerkezet (forma), – zenei memória, – zenehallgatás ( zeneértés) – a kreativitás fejlesztése, – rögtönzés, – a megszerzett tudás alkalmazása, – a hangszertanulás segítése, – a zenei szaknyelv legfontosabb kifejezéseinek megismertetése, – a zenei mûveltség igényének kialakítása, – a társmûvészetek iránti nyitottság megalapozása – a zenei pályára készülõ tanulók felkészítése a továbbtanulásra – a tanulók személyiségének erkölcsi és szellemi formálása; nemzeti identitástudatuk megerõsítése, érzelemviláguk kibontakoztatása. Rendelkezzék a tanuló – olyan késztetéssel, mely a választott – eddig tanult – muzsikálási formát élete szerves részévé teszi, – a tanulmányai során elsajátított készség–, jártasság–, ismeret–repertoárral, melyek eszközt biztosítanak a zene belsõ elképzeléséhez, értelmezéséhez, stílusos megszólaltatásához, – olyan zenei áttekintõképességgel, melynek birtokában önállóan meg tudja oldani a képesség–készség szintjének megfelelõ zenei feladatokat, – biztos zenei ízléssel és ítélõ képességgel és – a zene iránti elkötelezettséggel. Elõképzõ évfolyamok

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes